לודוויג גורנסון

לודוויג אמיל תומאס גורנסון (בשוודית: Ludwig Emil Tomas Göransson; נולד ב-1 בספטמבר 1984) הוא מלחין, מנצח ומפיק מוזיקלי שוודי. זוכה פרס אוסקר למוזיקה המקורית הטובה ביותר ופרס גראמי לפסקול הטוב ביותר למדיה חזותית, על עבודתו בסרט גיבורי-העל האמריקאי "הפנתר השחור" מ-2018.

גרונסון פרץ לראשונה כמפיקו הצמוד של האמן צ׳ילדיש גמבינו, והשניים נחשבים לשיתוף פעולה בולט בעולם המוזיקה.

==ביוגרפיה==
גורנסון נולד וגדל בלינקופינג, שוודיה. אמו מריה, מוכרת פרחים, היא מוורשה, פולין, אביו תומאס, מורה לגיטרה, שוודי ולו אחות גדולה.<ref></ref><ref></ref> הוא נקרא על שמו של לודוויג ואן בטהובן.<ref name="latimes"></ref> הוא החל שיעורי מוזיקה בגיל צעיר ולמד במכללה המלכותית למוזיקה בסטוקהולם. בשנת 2007, עבר ללוס אנג'לס כדי ללמוד באוניברסיטת דרום קליפורניה הלחנת מוזיקה לקולנוע וטלוויזיה.

==קריירה==
===כמלחין סרטים וטלוויזיה===
עבודתו הראשונה של גרונסון באמריקה הייתה בסיטקום קומיוניטי.

ב-2013 הסרט העלילתי הראשון בו הלחין גורנסון הגיע מחברו מאוניברסיטת דרום קליפורניה, הבמאי ראיין קוגלר. גורנסון הלחין את המוזיקה לדרמה עטורת השבחים של קוגלר, "תחנת פרוטווייל", המבוססת על הירי הקלטני של אוסקר גרנט בן ה-22 ב-1 בינואר 2009. הסרט זכה בפרס גרנד ג'ורי ובפרס הקהל בקטגוריית הדרמה בפסטיבל סאנדנס 2013, וכן בפרסי אווניר ו-Un Certain Regard בפסטיבל קאן.

באוגוסט 2013, גורנסון חתם על עסקת ניהול כמלחין בחברת התקליטים של ג'יי-זי, "רוק ניישן".<ref></ref> באותה השנה, הלחין את המוזיקה לסרט "אנחנו המילרים".

בשנת 2015, קוגלר וגורנסון שבו לעבוד יחד, על סרט הזיכיון של רוקי שזכה לשבחים, "קריד". ב-2016–2017, הלחין את המוזיקה לסרטים "זכרונותיו של מתנקש בינלאומי", "סוכן וחצי" ו"הכול, הכול".

בשנת 2018, גורנסון וקוגלר התאחדו לשיתוף הפעולה השלישי שלהם, בסרט "הפנתר השחור".<ref></ref> במסגרת הלחנת הפסקול, גורנסון נסע לסנגל על מנת לחקור מוזיקה וכלי נגינה אפריקאים מסורתיים. מאוחר יותר, נסע לספרייה הבינלאומית למוזיקה אפריקאית בדרום אפריקה, שם הקשיב להקלטות של מוזיקאים מסורתיים כדי להבטיח צליל מסורתי מבחינה תרבותית ביצירת הפסקול לסרט.<ref></ref> ב-2019, הפסקול של גורנסון עבור הסרט זכה בפרס אוסקר למוזיקה המקורית הטובה ביותר ופרס גראמי לפסקול הטוב ביותר למדיה חזותית.<ref></ref><ref name=":0"></ref>

ב-22 במאי 2019, הוכרז שגורנסון ילחין את הפסקול לסרט "טנט" של כריסטופר נולאן.<ref></ref> בנוסף, עבד על שירים ומוזיקה מקורית עם ג'סטין טימברלייק עבור הסרט "טרולים מסביב לעולם", שיצא ב-2020.

מאז 2019, גורנסון הלחין את הפסקול לסדרת הטלוויזיה של דיסני+, "המנדלוריאן", המתרחשת ביקום מלחמת הכוכבים. הוא זכה בפרס אמי לבידור בפריים טיים להלחנה מצטיינת בסדרת טלוויזיה עבור עונה 1 ועונה 2 כאחד.<ref></ref><ref></ref> בשנת 2021, החל להלחין מוזיקה עבור סדרת הספין-אוף של "המנדלוריאן", "הספר של בובה פט", שהוצגה לראשונה ב-29 בדצמבר 2021.<ref name="NME"></ref>

ב-2022 יצאו לאקרנים הסרטים "אדומה אש" ו"אופנהיימר", שהלחין עבורם את הפסקול. בנוסף, יצא סרט ההמשך של "הפנתר השחור", הנקרא "הפנתר השחור: ואקאנדה לנצח".

===כמפיק מוזיקלי===
ב-2010 פנה השחקן והמוזיקאי האמריקאי דונלד גלובר לראשונה לגורנסון בסט הצילומים של סדרת הטלוויזיה "קומיוניטי", בשביל שגורנסון יסייע לו בפרויקט הצדדי שלו, צ'יילדיש גמבינו. מאז, עבדו השניים יחד על ארבעה אלבומים. גורנסון שימש כמפיק וכותב לכל שיר באלבום , שהושפע ממוזיקת פאנק משנות ה-70. בנובמבר 2017, זכו השניים לארבעה מועמדויות לפרס גראמי על עבודתם, בהן "אלבום השנה" ו"הקלטת השנה" על "Redbone".<ref></ref> בסך הכל, עבודתו עם גמבינו זיכתה אותו בשש מועמדויות בטקס פרסי גראמי.

בשנת 2012, הפיק גורנסון את מיני-אלבום הבכורה של להקת חיים, Forever. בנוסף, הפיק שני שירים באלבום הבכורה שלה, Days Are Gone.

ב-5 במאי 2018 יצא לאור השיר "This Is America" של צ'יילדיש גמבינו, שהופק על ידי גמבינו וגורנסון. הוא הגיע היישר אל המקום הראשון במצעד הבילבורד הוט 100 והפך לשיר ה-31 שעשה זאת בתולדות המצעד. השיר זכה בכל ארבע הקטגוריות שהועמד אליהן בטקס פרסי גראמי ה-61: "הקלטת השנה", "שיר השנה", "ביצוע הראפ/שירה הטוב ביותר" ו"הווידאו קליפ הטוב ביותר".<ref name="grammy"></ref>

==חיים אישיים==
גורנסון נשוי לכנרת האמריקאית סרינה מקיני.<ref></ref> הם נישאו ב-2018, וב-2019 נולד בנם הבכור.<ref name="latimes" />

== פרסים ומועמדויות ==
{| class="wikitable sortable"
!שנה
!פרס
!קטגוריה
!פרויקט
!תוצאה
!<abbr>מקור</abbr>
|-
!2023
!פרס המוזיקה במדיה של הוליווד
|הפרטיטורה המקורית הטובה ביותר - סרט עלילתי
| rowspan="4" |אופנהיימר
|
|<ref></ref>
|-
! rowspan="7" |2024
!פרס גלובוס הזהב
|הפסקול הטוב ביותר
|
|<ref></ref><ref></ref>
|-
!פרסי איגוד מבקרי הקולנוע האמריקאי
|הפסקול הטוב ביותר
|
|<ref></ref>
|-
! rowspan="3" |פרס גראמי
|הפסקול הטוב ביותר למדיה חזותית
|
| rowspan="3" |<ref></ref>
|-
|העיבוד הטוב ביותר, אינסטרומנטלי או א-קפלה
| rowspan="2" |"Can You Hear The Music" – אופנהיימר
|
|-
|הלחן האינסטרומנטלי הטוב ביותר
|
|-
!פרס האקדמיה הבריטית לקולנוע
|הפסקול המקורי הטוב ביותר
| rowspan="2" |אופנהיימר
|
|<ref></ref>
|-
!פרס סטלייט
|הפסקול המקורי הטוב ביותר
|
|<ref></ref>
|}

==קישורים חיצוניים==
* 

==הערות שוליים==

קטגוריה:מלחינים שוודים
קטגוריה:מנצחים שוודים
קטגוריה:מפיקים מוזיקליים שוודים
קטגוריה:בוגרי אוניברסיטת דרום קליפורניה
קטגוריה:אמני הוליווד רקורדס
קטגוריה:אמני אינטרסקופ רקורדס
קטגוריה:זוכי אוסקר: הפסקול הטוב
קטגוריה:זוכי פרס אמי לבידור בפריים טיים: אישים
קטגוריה:זוכי פרס גראמי
קטגוריה:מלחיני קולנוע
קטגוריה:שוודים שנולדו ב-1984